ΓΡΑΠΤΗ ΕΡΩΤΗΣΗ E-1853/99

υποβολή: Jaime Valdivielso de Cu (PPE-DE) προς την Επιτροπή

(13 Οκτωβρίου 1999)

Θέμα: Υγεία και προστασία των καταναλωτών

Η αυτονόητη και συστηματική χρησιμοποίηση εργαλείων πληροφορικής σε όλους σχεδόν τους τομείς της ανθρώπινης δραστηριότητας συνέβαλε στο γεγονός ότι ένας εξαιρετικά μεγάλος αριθμός ατόμων έχει πρόσβαση σε μία τεράστια ποσότητα στοιχείων. Συγκεκριμένα, στον τομέα της Υγείας, σύμφωνα με την Ευρωπαϊκή Ομάδα Δεοντολογίας στον τομέα των Επιστημών και των Νέων Τεχνολογιών, η μηχανογράφηση σήμανε σε πολλές περιπτώσεις την ντε φάκτο κατάργηση του δικαιώματος απορρήτου των ιατρικών στοιχείων που ο κάθε πολίτης μπορεί να έχει.

Μπορεί να αναφέρει η Επιτροπή ποιά μέτρα πρόκειται να εφαρμοσθούν ώστε να τερματισθεί η κατάσταση αυτή, και εντός ποιάς προθεσμίας;

Απάντηση του κ. Bolkestein εξ ονόματος της Επιτροπής

(26 Νοεμβρίου 1999)

Η Επιτροπή συμμερίζεται την ανησυχία του αξιότιμου βουλευτή όσον αφορά την οδηγία 95/46/ΕΚ του Ευρωπαϊκού Κοινοβουλίου και του Συμβουλίου της 24ης Οκτωβρίου 1995 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών(1). Η εν λόγω οδηγία έχει σκοπό να διασφαλίσει έναψηλό επίπεδο προστασίας των θεμελιωδών δικαιωμάτων των φυσικών προσώπων και συγκεκριμένα του δικαιώματός τους στον ιδιωτικό βίο. Ισχύει για κάθε είδους επεξεργασία δεδομένων προσωπικού χαρακτήρα, ανεξαρτήτως των τεχνολογικών μέσων που χρησιμοποιούνται και των οικονομικών ή κοινωνικών δραστηριοτήτων για τις οποίες γίνεται αυτή η επεξεργασία.

Τα δεδομένα που παρέχουν πληροφορίες για τηνγεία των προσώπων θεωρούνται ευαίσθητα καιπόκεινται σε καθεστώς ενισχυμένης προστασίας που προβλέπεται από το άρθρο 8 της ανωτέρω οδηγίας. Η επεξεργασία των δεδομένων αυτών απαγορεύεται κατά κανόνα, με την επιφύλαξη διαφόρων παρεκκλίσεων που απαριθμούνται λεπτομερώς στο προαναφερθέν άρθρο. Σύμφωνα με το εν λόγω άρθρο, μπορεί να γίνει επεξεργασία των ιατρικών δεδομένων, αν το πρόσωπο στο οποίο αναφέρονται έχει δώσει ρητά τη συγκατάθεσή του για την επεξεργασία τους ή αν η επεξεργασία πραγματοποιείται για ιατρικούς σκοπούςπό τις προϋποθέσεις που ορίζονται στην παράγραφο 3 του προαναφερθέντος άρθρου ή αν η επεξεργασία είναι απαραίτητη για τη διασφάλιση ζωτικού συμφέροντος του προσώπου στο οποίο αναφέρονται ή αν,πό τις προϋποθέσεις που ορίζονται στην παράγραφο 4 του ίδιου άρθρου, τα κράτη μέλη επιτρέπουν την επεξεργασία όταν συντρέχουν σοβαροί λόγοι δημοσίου συμφέροντος, σε τομείς όπως η δημόσιαγεία, η κοινωνική προστασία ή η επιστημονική έρευνα.

Η Επιτροπή ελέγχει προς το παρόν την εφαρμογή της οδηγίας από τα κράτη μέλη, τα οποία έπρεπε να λάβουν μέτρα εκτέλεσής της σε εθνικό επίπεδο εντός της καθορισμένης προθεσμίας, η οποία έληξε στις 24 Οκτωβρίου 1998.

Η Επιτροπή εξάλλου έχει λάβειπό σημείωση την άποψη που διατύπωσε τον Ιούλιο 1999 η Ευρωπαϊκή Ομάδα Δεοντολογίας, στην οποία αναφέρεται ο αξιότιμος βουλευτής. Η άποψη αυτή περιέχει σημαντικά στοιχεία προβληματισμού όσον αφορά την επεξεργασία των ιατρικών δεδομένων στα πλαίσια των δικτύων τηλεματικής. Η Επιτροπή θα εξάγει όλα τα απαραίτητα συμπεράσματαπό το πρίσμα της εφαρμογής της εν λόγω οδηγίας, τα οποία θα αποτελέσουν το αντικείμενο έκθεσης κατά την έννοια του άρθρου 33 της οδηγίας.

Η Επιτροπή πληροφορεί εξάλλου τον αξιότιμο βουλευτή ότι το πρόγραμμα «Τεχνολογίες της Κοινωνίας των Πληροφοριών», που αποτελεί μέρος του πέμπτου Προγράμματος-Πλαισίου για την Έρευνα και την Τεχνολογική Ανάπτυξη(2), προβλέπει τηνποστήριξη των στόχων των κοινοτικών πολιτικών, συμπεριλαμβανομένης της προστασίας των δεδομένων προσωπικού χαρακτήρα, με την ανάπτυξη τεχνολογικών μέσων. Στο πλαίσιο αυτό, εξετάζονται διάφορα σχέδια που αφορούν την προστασία των ιατρικών δεδομένων, όπως η λειτουργικότητα των μαγνητικών καρτών ή η χρήση της μεθόδου κρυπτογράφησης για την προστασία των δεδομένων.

(1) ΕΕ L 281 της 23.11.1995.

(2) ΕΕ C 173 της 7.6.1997.